Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 116

4. A képzés főbb tanulmányi területei és arányai A tanulmányi területek általános követelményeit, arányait az 1. számú melléklet 5. pontja, az 1—2. képzési szakasz tanulmányi területeit konkrétan az 5.1. és 5.2. pont tartalmazza. 2000/98. szám 4.1. Szakterületi képzés Szakkórtan: mozgásszervi fogyatékosságok kórtana. Szakpszichológia: mozgáskorlátozottak pszichológiája, gyógypedagógiai pszichodiagnosztika, ismeretek az értelmi és tanulási akadályozottak pszichológiájából. Szakpedagógia: bevezetés a szomatopedagógiába, szomatopedagógia-történet. Terápiás eljárások alapozása: gyógytorna alapismeretek, gyógytorna alapozó gyakorlat, funkcionális diagnosztika és dokumentáció, mozgáskorlátozottak rehabilitációja és pályaválasztása. Nevelési gyakorlat: a szomatopedagógiai szakterületen és színtereken. 4.2. Szakági képzés 4.2.1. Tanári szakág Szakpszichológia: mozgáskorlátozottak pszichológiája, gyógypedagógiai pszichodiagnosztika, gyógypedagógiai pszichológia. Oktatásmódszertan: a nevelés-oktatás műveltségi területeinek módszertana, mozgáskorlátozottak oktatásának módszertana, a mozgásnevelés és testnevelés-tanítás módszertana mozgáskorlátozottak körében. Nyelvtudomány: a mozgáskorlátozottak kommunikációra nevelése. Terápiás eljárások alapjai: mozgásnevelés, mozgás-, zene- és táncterápia elmélete és alapozó gyakorlata, Frostigféle fejlesztő program. Specializációk: diszlexia, gyermekzene, tánc, játékok, úszásoktatás módszertana stb. Gyakorlatok: pszichodiagnosztikai gyakorlat, óvodai és iskolai pedagógiai, iskolai tanítási gyakorlat, összefüggő szakmai gyakorlat. 4.2.2. Terapeuta szakág Szakpszichológia: mozgáskorlátozottak pszichológiája, gyógypedagógiai pszichodiagnosztika, gyógypedagógiai pszichológia, a korai megsegítés és fejlesztés pszichológiája. Szakpedagógia: mozgáskorlátozott gyermek integrációja, halmozottan sérült mozgáskorlátozottak szomatopedagógiája, a mozgás és testnevelés módszertana. Terápiás eljárások módszertana: mozgásnevelés elmélete és alapozó gyakorlata, fejlődésneurológia és neurohabilitáció, korai szomatopedagógiai fejlesztés módszertana, Frostig-féle fejlesztő program, zene- és táncterápia, szenzomotoros integrációs terápia. Nyelvtudomány: megkésett és akadályozott beszédfejlődés, mozgáskorlátozottak beszédnevelése, augmentatív kommunikáció. Specializációk: diszlexia, Affolter-féle fejlesztő program, bábterápia, játékterápia, meseterápia, gyermekzene, úszásoktatás módszertana stb. Gyakorlatok: pszichodiagnosztikai gyakorlat, mozgásnevelési gyakorlat, korai szomatopedagógiai fejlesztés egyénileg, integrált bölcsődei csoportokban, óvodai és iskolai színtereken, szomatopedagógiai terápiás gyakorlat mozgáskorlátozottak, halmozottan sérültek napközi otthonaiban, szociális intézményeiben, összefüggő szakterápiai gyakorlat.

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes